SK Brann

Sportsklubben Brann (prezývaný len Brann, prípadne Brann Bergen) je futbalový klub so sídlom v Bergene, druhom najväčšom meste Nórska. Brann je najväčší bergenský futbalový klub a zároveň jediný z tohoto mesta hrá najvyššiu Nórsku ligu – Eliteserien. Domáce stretnutia hrá klub na Brann Stadione umiestnenom aj s rozsiahlym tréningovým areálom neďaleko centra mesta.

 História 
 Začiatky 
Ski- og Fodboldklubben Brann (Lyžiarsky a Futbalový klub Brann) bol založený 26. septembra 1908 iniciátorom Christenom K. Granom a Birgerom Gjestlandom v Johnsens Café – kaviarni v centre mesta. Klub sa nevenoval len lyžovaniu a futbalu, ale aj organizovaniu iných športov, napr. hokeju. Neskôr bol názov zmenený na – Sportsklubben Brann (Športový Klub Brann) a pod týmto názvom funguje aj v súčasnosti.
Brann odohral svoj prvý zápas proti lokálnemu bergenskému tímu 1. januára 1909. Zápas skončil remízou 1 – 1. V roku 1913 sa po prvýkrát zúčastnil v nórskom pohári.
Prvým  výraznejším úspechom bolo prebojovanie sa do finále pohára v roku 1917, kde však podľahol 1 – 4 v súboji so Sarpsborgom. V tom istom roku klub kúpil pozemky južne od centra Bergenu. 25. mája 1919 sa na nich uskutočnilo slávnostne otvorenie Brann Stadion, ktorý vyrástol vďaka príspevkom fanúšikov a investorov. V otváracom zápase podľahol Brann Nórskemu národnému výberu 2 – 6.
Svoj premiérový titul v nórskom pohári (ofic.:Norgesmestre i fotball- Majstri Nórska vo futbale) získali v roku 1923 keď vo finále porazili Lyn 2 – 1. Svoj druhý titul získali o dva roky neskôr, víťazstvom nad Sarpsborgom 3 – 0.
Nasledujúce roky zasiahla SK Brann kríza a potom začiatok druhej svetovej vojny.  Do najvyššej ligy(v tom čase pod názvom Norgesligaen- Nórska liga) sa prebojoval klub až v roku 1947.

 Zlatá éra 
Šesťdesiate roky sa dajú považovať za najúspešnejšie obdobie v doterajšej histórii SK Brann. Zisk dvoch majstrovských titulov v najvyššej lige a pôsobenie dvoch z najvýznamnejších futbalistov klubu, ale aj nórskej reprezentácie Roalda Jensena a Rolfa Birgera Pedersena.

V sezónach 1961/1962 a 1963 vyhral SK Brann dvakrát za sebou Nórsku ligu. Počas sezóny 1963 bola priemerná návštevnosť klubu 15 486 návštevníkov na zápas, čo bol nórsky ligový rekord až do roku 2003 kedy ho prekonal Rosenborg BK.

Takmer pol storočia ubehlo od zisku prvého titulu v nórskom pohári, dokiaľ sa ho podarilo SK Brann získať opäť.  A to hneď dvakrát, v rokoch 1972 a 1976.

 80. roky vo výťahu 

Rok 1979 znamenal zostup do nižšej súťaže. O rok neskôr sa však v Bergene opäť hrala prvá nórska liga. Lenže až do roku 1986 sa zostupy a postupy medzi ligami neustále opakovali. SK Brann vďaka tomu získal prezývku «výťahový»-klub. Od posledného postupu v 1987 si však prvoligovú príslušnosť udržali až do roku 2014.

80. roky priniesli nielen vyčerpávajúci boj o najvyššiu súťaž, ale aj úspechy. V 1982 získali piatykrát Nórsky futbalový pohár, keď vo finále proti Molde rozhodol o víťazstve Bergenčanov 3 – 2 víťazný gól z 57. minúty. Jeho autorom bol kapitán mužstva, anglický legionár Neil McLeod, ktorý bol v roku 2003 označený  denníkom  Bergens Tidende, ako najlepší legionár v dovtedajšej histórii klubu. 

Do finále pohára sa prebojovali aj v rokoch 1987 a 1988. V oboch prípadoch však svojim súperom podľahli.   

 Zviditeľnenie sa v Európe 
V 90. rokoch sa na lavičke Brannu vystriedalo päť trénerov a kvôli zlému hospodáreniu bolo zmenené celé vedenie klubu. Napriek týmto okolnostiam bol tím úspešný. Neustále atakoval vrchné priečky v domácej súťaži. Obsadil 4. miesto  v 1990 a 1996, 2. v roku 1997, 3. v roku 1999. Ako finalista pohára sa predstavil v 1995 a 1999. 

Na európskej futbalovej scéne sa Brann predstavil v sezóne 1996/1997 v Pohári víťazov pohárov. V turnaji sa Brann dostal do štvrťfinále, keď vyradil holandský PSV Eindhoven po výsledkoch 2 – 1 doma a 2 – 2 v Eindhovene. Konfrontácia s Liverpool FC síce priniesla nádejnú domácu remízu 1 – 1, ale v Liverpoole podľahol Brann 3 – 0.

 V novom miléniu 
Po prvýkrát SK Brann predstavil v predkolách Ligy majstrov v roku 2001 potom, ako skončili v Tippeligaen na druhom mieste. V druhom predkole sa však musel s touto súťažou rozlúčiť, keď najskôr remizoval na pôde bulharského tímu Levski Sofia 0 – 0 a neskôr aj na vlastnom štadióne uhral len výsledok 1 – 1. Ten zaručil postup tímu zo Sofie.
O dva roky neskôr opustili klub kvôli zlej finančnej situácii viacerí hráči. Napriek tomu sa mužstvu podarilo udržať najvyššiu súťaž v Bergene. Do tímu prišiel nový tréner Mons Ivar Mjelde. Pritiahol nových sponzorov aj hráčov. Vďaka tomu v 2004 zvíťazil Brann v nórskom pohári po 22 rokoch. Hrdinom finále sa stal Bengt Sæternes, vsietiac mužstvu Lynu tri góly pri víťazstve 4 – 1. Brann získal v tom istom roku aj bronz v domácej lige.
V roku 2006 obsadili Bergenčania v lige po piatykrát v histórii druhé miesto. O rok neskôr, sa už podarilo získať tímu z Brann Stadion tretí majstrovský titul. 
V roku 2014 klub vypadol z Tippeligaen, ale už po roku sa vrátil. To sa zopakovalo aj v sezóne 2021. Od roku 2023 je Brann opäť účastníkom najvyššej súťaže.

 Úspechy 
 Eliteserien:
 zlato (3): 1962, 1963, 2007
 striebro (7): 1952, 1975, 1997, 2000, 2006, 2016, 2023
 bronz (4): 1976, 1999, 2004, 2018
 Nórsky futbalový pohár:
 víťaz(7): 1923, 1925, 1972, 1976, 1982, 2004, 2023
 finalista (9): 1917, 1918, 1950, 1978, 1987, 1988, 1995, 1999, 2011
 Pohár víťazov pohárov UEFA:
 štvrťfinále: 1997 – vyradenie PSV Eindhoven, 2 – 1 doma, 2 – 2 v Eindhovene.
 Pohár UEFA: 2007 – šestnásťfinále
 Liga majstrov UEFA: 2008 – 3. predkolo
 Royal League: 2006/2007 – štvrťfinále
 Pohár Intertoto UEFA: 1999 – 1. kolo

 SK Brann v európskych pohároch 
+SezónaSúťažKoloKlubDomaVonkuCelkovo1973/74Pohár víťazov pohárov1. kolo Gżira United2. kolo Glentoran1976/77Pohár UEFA1. kolo Queens Park Rangers1977/78Pohár víťazov pohárov1. kolo ÍA Akranes2. kolo Twente1983/84Pohár víťazov pohárov1. kolo Nijmegen1989/90Pohár víťazov pohárov1. kolo Sampdoria1996/97Pohár víťazov pohárovPredkolo Shelbourne1. kolo Cercle Brugge2. kolo PSV EindhovenŠtvrťfinále Liverpool1997/98Pohár UEFA1. predkolo Neftochimik Burgas 2. predkolo Grasshoppers1998/99Pohár UEFA2. predkolo Žalgiris1. kolo Werder Bremen 2000/01Pohár UEFAPredkolo Liepājas Metalurgs1. kolo Basel2001/02Liga majstrov2. predkolo Levski Sofia 2002/03Pohár UEFAPredkolo Sūduva2005/06Pohár UEFA2. predkolo Allianssi1. kolo Lokomotiv Moskva2006/07Pohár UEFA1. predkolo Glentoran2. predkolo Åtvidabergs 2007/08Pohár UEFA1. predkolo Carmarthen Town2. predkolo Sūduva1. kolo Club Brugge SkupinaD Hamburger SV3. miestoPostup do16-finále Rennes Dinamo Záhreb Basel16-finále Everton2008/09Liga majstrov2. predkolo Ventspils 3. predkolo Marseille2008/09Pohár UEFA1. kolo Deportivo La Coruña  2017/18Európska liga2. predkolo Ružomberok2019/20Európska liga1. predkolo Shamrock Rovers2023/24Európska konferenčná liga3. predkolo Arouca4. predkolo AZ Alkmaar  2024/25Konferenčná liga2. predkolo25. júl 2024
zdroj: kassiesa.net

 Víťazi Kniksenovej ceny 
Kniksenova cena(Kniksenprisen) je ocenenie, každoročne udeľované pre výnimočné osobnosti nórskeho futbalu.Je pomenovaná podľa legendy Brannu Roalda Jensena prezývaného «Kniksen».

 1990: Per Egil Ahlsen, stredopoliar
 1993: Tore Pedersen, obranca 
 1996: Mons Ivar Mjelde, útočník
 2000: Thorstein Helstad, útočník
 2006: Håkon Opdal, brankár
 2007: Håkon Opdal, brankár
 2007: Thorstein Helstad, útočník (vyhral cenu pre najlepšieho útočníka, aj pre najlepšieho hráča za rok 2007)
 2007: Mons Ivar Mjelde, tréner

 Známi hráči 
  Rolf Birger Pedersen
  Roald Jensen
  Per Egil Ahlsen
  Joachim Björklund
  Tore André Flo
  Paul Scharner
  Martin Andresen
  Claus Lundekvam
  Thorstein Helstad

 Hlavný tréneri 
  Thomas Mitchell (1946)
  Thomas Mitchell/William Cook (1947)
  Alf Young (1948)
 / Aitken/William Cook (1949)
  William Cook (1950)
 / William Cook, Bjarne Osland/Kjell Kjos (1951)
  Bjarne Osland/Kjell Kjos (1952)
  Bjarne Osland (1953)
  Karl Pannagl (1954)
 / George Ainsley/Oddvar Hansen (1955)
  Oddvar Hansen (19561957)
  Birger Nilsen (1958)
  Tivader Szentpeterey (1959)
  Oddvar Hansen (19601963)   Pepi Stroh (1964)
  Oddvar Hansen (19651968)
  Karol Bučko (19691972)
  Ray Freeman (19721973)
  Bill Elliott (19741978)
  Ivar Hoff (1979)
  Egil Austbø (1979)
  Les Shannon (19801981)
  Arve Mokkelbost (19821983)
  Endre Blindheim (19841985)
  Tony Knapp (19861987)
  Per Vold (1987)
  Teitur Thordarson (19881990)
  Karl Gunnar Björklund (19911992)   Hallvar Thoresen (19931995)
  Kjell Tennfjord (19951998)
  Harald Aabrekk (19981999)
  Teitur Thordarson (20002002)
  Mons Ivar Mjelde (20032008)
  Steinar Nilsen (20092010)
  Rune Skarsfjord (20102013)
  Rikard Norling (20132015)
  Lars Arne Nilsen (20152020)
  Kåre Ingebrigtsen (20202021)
  Eirik Horneland (2021)

 Najlepší strelci SK Brann 
Tabuľka aktuálna k 9. augustu 2011.
 Meno Počet Gólov Perióda Rolf Birger Pedersen 132 1957 – 68, 1972 Gunnar Skagen 120 1945 – 56 Thorstein Helstad 104 1998 – 2002, 2006 – 2008 Steinar Aase 93 1973 – 78, 1984 – 85 Bjørn Tronstad 90 1974 – 82 Roald Jensen 86 1960 – 64, 1971 – 73 Mons Ivar Mjelde 72 1989 – 90, 1996 – 01

 Najviac zápasov za SK Brann Tabuľka aktuálna k 9. augustu 2011.
 Meno Počet zápasov Perióda Tore Nordtvedt 398 1963 – 79 Geirmund Brendesæter 335 1991 – 03 Erlend Hanstveit 278 1998 – 2008 Roy Wassberg 250 1989 – 93, 1998 – 04 Arne Møller 248 1979 – 88 Helge Karlsen 237 1967 – 79 Cato Guntveit 235 1995 – 99, 2003 – 10

 Najviac reprezentačných štartov 
Hráči Brannu s účasťou v Nórskej futbalovej reprezentácii.  
Tore Andre Flo 76 zápasov, 23 gólov

Thorstein Helstad 37 zápasov, 10 gólov

Alexander Olsen 37 zápasov, 1 gólov 

Helge Karlsen 35 zápasov, 0 gólov 

Finn Berstad 32 zápasov, 13 gólov 

Roald Jensen 27 zápasov, 5 gólov

 Fanúšikovia 
Fanúšikovia Brannu patria k najvernejším v Nórsku. Od sezóny 1963 až do roku 2003 držal Brann nórsky ligový rekord  v návštevnosti. Ten mu zabezpečila priemerná návštevnosť 15 486 návštevníkov na zápas počas sezóny 1963. 

Dlhé roky bol fanklub známy pod menom Brann Supporter Team. Ten skončil v konkurze, vďaka svojej zlej ekonomickej situácii v 2003. V tom istom roku však vzniklo viac menších fanklubov, ale aj nový oficiálny fanklub, takzvaný Brann Bataljonen(batalión)Brann Bataljonen Bergen: Om Bataljonen. Zakladajúcimi členmi boli Thorleif Steffensen, Kjell Morten Hjartøy a Bjarte Hjartøy. V roku 2007 mal viac ako 4000 členov.
Brann Bataljonen nájdete na Brann Stadion, na tribúne umiestnenej oproti vrchu Ulriken,  nesúcej názov Frydenbø, (predtým Hansa-svingen).

 Referencie 

 Externé odkazy 
 Oficiálna stránka klubu , 
 Oficiálna stránka fanklubu 

Kategória:Nórske futbalové kluby
Kategória:Šport v Bergene
Kategória:Organizácie založené v 1908